EELNÕU

# NARVA LINNAVOLIKOGU

# MÄÄRUS

Narva “\_\_\_\_\_”.11.2018. a nr\_\_\_\_\_\_

**Narva Linnavolikogu 26.03.2015. a määruse nr 6**

**„Pedagoogide töötasustamise kord“ muutmine**

Määrus kehtestatakse kohaliku omavalitsuse korralduse seaduse § 6 lõike 2 alusel.

### ****§ 1.****  Määruse muutmine

Narva Linnavolikogu 26.03.2015. a määruses nr 6 „Pedagoogide töötasustamise kord“ tehakse järgmised muudatused:

1. Määruse § 4 lõige 3 muudetakse ja sõnastatakse järgmises redaktsioonis:

„(3) Üldhariduskooli tugispetsialistile ja õpiabirühma õpetajale kehtestatakse kuutöötasu alammäär 1 250 eurot ning Narva Laste Loomemaja loodus- ja täppisteaduste osakonna õpetajale kehtestatakse kuutöötasu alammäär 1 125 eurot.“

1. Määruse § 4 lõige 4 muudetakse ja sõnastatakse järgmises redaktsioonis:

„(4) Koolieelse lasteasutuse õpetajale (sh eesti keele õpetajale, muusika-, liikumis- või ujumisõpetajale) ja tugispetsialistile (logopeedile, eripedagoogile, defektoloogile ja lasteaia-psühholoogile), üldhariduskooli kasvatajale, ringijuhile, huvijuhile ja ujumisõpetajale ning huvikooli õpetajale, treenerile, huvihariduse spetsialistile, klaverisaatjale ja koreograafile kehtestatakse kuutöötasu alammäär 1 125 eurot. Koolieelse lasteasutuse magistrikraadiga või sellega võrdsustatud tasemega õpetajale (sh eesti keele õpetajale, muusika-, liikumis- või ujumisõpetajale) ja tugispetsialistile (logopeedile, eripedagoogile, defektoloogile ja lasteaiapsühholoogile) kehtestatakse kuutöötasu alammäär 1 250 eurot.“

1. Määruse § 7 lõige 2 muudetakse ja sõnastatakse järgmises redaktsioonis:

„(2) Käesoleva paragrahvi lõike 1 punktis 1 nimetatud lisatasu kuumäär on kokku kuni 50% pedagoogi kuutöötasust.“

1. Määruse § 7 lõige 3 muudetakse ja sõnastatakse järgmises redaktsioonis:

„(3) Käesoleva paragrahvi lõike 1 punktis 2 nimetatud ühekordsete toetuste ja preemiate määr on kuni 100% pedagoogi kuutöötasust.“

### ****§ 2.****  Rakendussätted

Määrus jõustub 01.01.2019. a.

Irina Janovitš

Linnavolikogu esimees

Eelnõu

|  |  |
| --- | --- |
| **NARVA LINNAVALITSUSE**  **PROTOKOLLILINE OTSUS** | |
| Narva | \_\_\_\_\_.\_\_\_\_\_. 2018. a nr \_\_\_\_\_\_ |
| Määruse eelnõu esitamine |  |
|  | |
| Narva Linnavalitsus | |
| o t s u s t a b: | |

1. Esitada Narva Linnavolikogusse läbivaatamiseks ja kinnitamiseks määruse „Narva Linnavolikogu 26.03.2015. a määruse nr 6 „Pedagoogide töötasustamise kord“ muutmine” eelnõu.
2. Volitada Narva Linnavalitsuse Kultuuriosakonna juhataja Viktoria Lutust antud küsimus ette kandma Narva Linnavolikogus.

Tarmo Tammiste

Linnapea Ants Liimets

Linnasekretär

Narva Linnavalitsus

Peetri 5

20308 NARVA 12.11.2018. a nr 3.1-19/19

**Õ I E N D**

Määrus kehtestatakse kohaliku omavalitsuse korralduse seaduse § 6 lõike 2 alusel

Määruse eelnõu kohaselt suurendatakse alates 01. jaanuarist 2019. a Narva munitsipaalsete haridusasutuste (koolieelsed lasteasutused, üldhariduskoolid, Narva Spordikool Energia, Narva Paemurru Spordikool, Narva Muusikakool, Narva Kunstikool, Narva Laste Loomemaja ja Narva Noorte Meremeeste Klubi) õpetajate, kasvatajate, ringijuhtide, huvijuhtide ja ujumisõpetajate treenerite, huvihariduse spetsialistide, klaverisaatjate ja koreograafide (edaspidi õpetajad) kuutöötasu alammäär kuni 1 125 euroni kuus. Antud kuutöötasu alammäär hakkab kehtima ka Narva Laste Loomemaja loodus- ja täppisteaduste osakonna õpetajatele. Suurendatakse alates 01. jaanuarist 2019. a koolieelsete lasteasutuste magistrikraadiga või sellega võrdsustatud tasemega õpetajate ja tugispetsialistide ja üldhariduskoolide tugispetsialistide kuutöötasu alammäär kuni 1 250 euroni.

Õpetajate ja tugispetsialistide kuutöötasu alammäära suurendamise põhjuseks on alates 01. jaanuarist 2019. a riigieelarvest saavate töötasu üldhariduskoolide aineõpetajate kuutöötasu määra tõus kuni 1 250 euroni ja koolieelsete lasteasutuste õpetajate kuutöötasu määra tõus kuni 1 125 euroni ning magistrikraadiga või sellega võrdsustatud tasemega õpetajate kuutöötasu määra tõus kuni 1 250 euroni. Võttes arvesse, et praegu kehtiv õpetajate kuutöötasu alammäär on 978 eurot ja tugispetsialistide kuutöötasu alammäär on 1 150 eurot, tekkis vajadus viia see vastavusse koolieelse lasteasutuse õpetaja kuutöötasu uue alammääraga. Seisuga 01.09.2018. a õpetajate arv on 522,899 ametikohta. Võrreldes praegu kehtiva õpetaja kuutöötasu märaga moodustab selle tõus koolieelsete lasteasutuste õpetajatele ja tugispetsialistidele 147 eurot ehk 15,0% ja 272 eurot ehk 27,8%, muude haridusasutuste õpetajatele 147 eurot ehk 15,0% ja üldhariduskoolide tugispetsialistidele 100 eurot ehk 8,7%. Eeltoodud kulusid kaetakse Narva linna põhieelarve eelnõus ettenähtud vahendite arvelt summas 1 388 385 eurot. 2019. a riigieelarves säilitatakse koolieelsete lasteasutuste õpetajate tööjõukuludeks antavat tasandustoetust summas 842 945 eurot, mis eraldatakse 2018. a tingimuste kohaselt. Narva Laste Loomemaja loodus- ja täppisteaduste osakonna õpetaja praegu kehtiv kuutöötasu määr on 978 eurot. Tööjõukulude kasvu kaetakse muudeks kuludeks antud huvihariduse ja huvitegevuse toetuse arvelt.

Käesoleva määruse raames mõistete „ametijärgule vastava kuutöötasu määr“ ja „suurendatud kuutöötasu määr“ annulleerimise tõttu ka täpsustatakse punktisid, mis on seotud nende mõistetega.

Lugupidamisega

Viktoria Lutus

juhataja

Aleksei Solovjov 359 9213

**Peetri plats 1 Telefon 359 9120, 359 9122, 359 9124 e-post:** [**kultuur@narva.ee**](mailto:kultuur@narva.ee)

**20308 NARVA Faks 359 9199 Registrikood 75024260**

[aleksei.solovjov@narva.ee](mailto:aleksei.solovjov@narva.ee)